Κρίστα Βολφ

Η Κρίστα Βολφ (γερμανικά: Christa Wolf, 18 Μαρτίου 1929 - 1 Δεκεμβρίου 2011) ήταν Γερμανίδα κριτικός λογοτεχνίας, μυθιστοριογράφος και δοκιμιογράφος.A writer who spanned Germany's East-West divide dies in Berlin (obituary), Barbara Garde, Deutsche Welle, 1 Δεκεμβρίου 2011Acclaimed Author Christa Wolf Dies at 82 (obituary), Der Spiegel, 1 Δεκεμβρίου 2011. Ήταν μία από τις πιο γνωστές συγγραφείς της πρώην Ανατολικής Γερμανίας.Christa Wolf obituary, Kate Webb, The Guardian, 1 Δεκεμβρίου 2011Christa Wolf obituary, The Telegraph, 2 Δεκεμβρίου 2011.

Βιογραφία
Γεννήθηκε το 1929 ως Κρίστα Ίλενφελντ στο Λάντσμπεργκ, το οποίο σήμερα είναι το Γκόζουφ Βιελκοπόλσκι της Πολωνίας. Από το 1949 έως το 1953 σπούδασε γερμανική λογοτεχνία στην Ιένα και στη Λειψία. Έγραψε τη διδακτορική της διατριβή με επιβλέποντα τον Χανς Μάγερ με θέμα: Προβλήματα ρεαλισμού στο έργο του Χανς Φάλαντα.

Εντάχθηκε στο Ενιαίο Σοσιαλιστικό Κόμμα Γερμανίας (ΕΣΚΓ) το 1949 και αποχώρησε τον Ιούνιο του 1989, έξι μήνες πριν καταρρεύσει το κομμουνιστικό καθεστώς. Ήταν υποψήφιο μέλος της Κεντρικής Επιτροπής του ΕΣΚΓ από το 1963 έως το 1967. Τα αρχεία της Στάζι που βρέθηκαν το 1993 έδειξαν ότι εργάστηκε ως πληροφοριοδότρια (Inoffizieller Mitarbeiter) κατά τα έτη 1959-1961. Οι αξιωματούχοι της Στάζι την επέκριναν για «επιφυλακτικότητα» και έχασαν το ενδιαφέρον για τη συνεργασία της. Παρακολουθούνταν στενά για σχεδόν 30 χρόνια. Κατά τη διάρκεια του Ψυχρού Πολέμου, η Βολφ ήταν επικριτική απέναντι στην ηγεσία της Λαοκρατικής Δημοκρατίας της Γερμανίας, αλλά διατήρησε την πίστη της στις αξίες του σοσιαλισμού και αντιτάχθηκε στη γερμανική επανένωση.

Η Βολφ πέθανε την 1η Δεκεμβρίου 2011 στο Βερολίνο, όπου ζούσε με τον σύζυγό της, Γκέρχαρντ Βολφ. Ετάφη στις 13 Δεκεμβρίου 2011 στο νεκροταφείο Dorotheenstadt. Το 2018, ο δήμος του Βερολίνου χαρακτήρισε τον τάφο της ως «τάφο απόδοσης τιμής» (Ehrengrab).

Βιβλία στα ελληνικά
(1986)	Κασσάνδρα, μτφ. Θωμάς Νικολάου, Λιβάνης
(1996)	Μήδεια, μτφ. Αγγέλα Βερυκοκάκη-Αρτέμη, Λιβάνης
(2003)	Τι απομένει, μτφ. Γιάννης Κέλογλου, Γραφές
(2005)	Με σάρκα και οστά, μτφ. Χρήστος Αστερίου, Καστανιώτης
(2006)	Ένα πρότυπο παιδικής ηλικίας, μτφ. Κυριακή Χρυσομάλλη-Henrich, University Studio Press
(2009)	Με άλλη ματιά, μτφ. Γιώτα Λαγουδάκου, Καστανιώτης
(2009)	Μοιρασμένος ουρανός, μτφ. Κυριακή Χρυσομάλλη-Henrich, University Studio Press
(2019)	Τι απομένει, μτφ. Βασίλης Τσαλής, Καστανιώτης
(2022)	Υπό τας φιλύρας, μτφ. Σούλα Ζαχαροπούλου, Σκαρίφημα

 Παραπομπές 

Κατηγορία:Γερμανοί μυθιστοριογράφοι
Κατηγορία:Γερμανοί κριτικοί της λογοτεχνίας
Κατηγορία:Γερμανοί δοκιμιογράφοι
Κατηγορία:Ανατολικογερμανοί
Κατηγορία:Ανατολικογερμανική λογοτεχνία